**POZIVNICA ZA UČESNIKE KAMPA**

Partnerska mreža NVO BiH, u sastavu NVO EKO-Leonardo iz Priboja, Zelene staze Tuzla i TOPEER iz Doboja potvrđena na projektu „Različitost na dohvat ruke-promocija interkulturalnog dijaloga, tolerancije i razumijevanja u BiH“,

##### uz podršku novih partnerskih organizacija, Grupa LUCIDO Lukavac, [Ekoturisticki Centar Zelenika Bratunac](https://www.facebook.com/ekoturistickicentarzelenika.bratunac), Eko Put Bijeljina, Jezero Živinice, Pokret mladih PERSPEKTIVA Derventa, Prva kosa Grmeča Drinić-B. Petrovac, [Udruženje "Damar omladine"](https://www.facebook.com/pages/Udru%C5%BEenje-Damar-omladine/571696952892183?ref=br_rs) Sarajevo, Udruženje za psiho-socijalnu podršku i bolju budućnost „Progres“ Sarajevo,....Visoko, Mladi Crvenog križa Tešanj, [Crveni križ Općine Zenica](https://www.facebook.com/ckzenica?ref=br_rs), SEEYN, Eko centar Latinovac, Fondacija MOZAIK Sarajevo, Fond za zaštitu životne sredine RS, Savez turističkih vodiča RS Banja Luka, Turistička organizacija opštine Lopare, opština Lopare, Crveni krst RS,

**POZIVA MLADE iz BiH** (14-24 godina) da učestvuju u ***besplatnom 7-dnevnom interetničkom kampu „Interethnic youth camp Priboj 2014” (Međuetnički kamp mladih Priboj 2014) koji će se realizovati u živopisnom predjelu planine Majevice. Učesnici će uživati u čarima Jezera Sniježnica, osjetiti žubor rijeke Janje i vodenica potočara, te družiti se i raditi zajednički na tromeđi opština, Lopare, Sapna i Teočak.***

**Termin održavanja kampa: 07.-13. Juli 2014.**

**Mjesto: Priboj**

**Aktivnosti kampa**

Kamp će biti organizovan kao radno-edukativno sedmodnevno međuetničko druženje mladih, u cilju podizanja svijesti, osnaživanja međuetničke saradnje i tolerancije, te isticanja bogatstva različitosti. Fokusirat ćemo se na bogatstvo naših razlika koje može biti vrijednost u spajanja mladih u BiH koja je zaista, kao i SAD, mozaik mnogobrojnih kultura i multietničkih struktura.

U okviru Kampa održaće se interaktivne edukativne i zabavne aktivnosti koje afirmišu multietničku saradnju, toleranciju i uvažavanje različitosti u cilju isticanja bogatstva različitosti koje Bosnu i Hercegovinu čini posebnom i unikatnom.

Cilj Kampa je okupiti mlade ljude iz cijele BiH i omogućiti da kreiraju zajednička i pozitivna životna iskustva, te na taj način stvaraju ambijent koji će doprinijeti procesu pomirenja, mobilizaciji ličnih i kolektivnih resursa u ostvarenju zajedničkih ciljeva, te unaprijeđenju položaja mladih, kao i opštem unaprijeđenju stanja u BiH.

Projekatom se nastoji produbiti znanja mladih o ponuđenim temama, ohrabriti da stečeno znanje primjene u svojoj svakodnevnici, pokazujući građansku hrabrost.

**Ko se može prijaviti**

Prijaviti se mogu mladi od 14-24 godine iz cijele BiH koji žele uspostaviti nova prijateljstva iz drugih društvenih grupa, doživjeti spoznaju o bogatstvu kulturne i nacionalne raznolikosti BiH, naučiti o nacionalnoj i etničkoj raznolikosti BiH i Amerike, umrežiti se sa kolegama iz drugih omladinskih NVO BiH na razmjeni iskustava i uspostavljanju partnerstava za zajedničko učešće u projektima.

**Kriteriji**

Osnovni kriterij za odabir učesnika je otvorenost mladih prema izazovima naše svakodnevnice, spremnih na toleranciju i otvorenih za dijalog u multietničkom okruženju - što će biti vidljivo iz vaše motivacije za učešće na Kampu!

Kod odabira učesnika posebna pažnja će biti posvećena dostizanju što veće raznolikosti u strukturi učesnika. Osim teritorijalne pokrivenosti sredina iz kojih dolaze učesnici, iznimno značajan kriterij je učešće mladih različitih nacionalnosti, uključenje manjinskih populacija iz bilo koje manjinske kategorije u BiH, te ravnopravno učešće polova. Posebno želimo ohrabriti mlade djevojke i pripadnike manjinskih populacija u BiH da se prijave i učestvuju u Kampu.

Apeluje se na učesnike da koriste sredstva javnog prevoza i da ako je moguće putuju grupno. Troškovi prevoza pokriveni 100%.

**Smještaj**

Smještaj u šatorskom naselju sa dušecima, jastucima i vrećama za spavanje je obezbijeđen od strane organizatora. U slučaju nepovoljnih vremenskih prilika postoji mogućnost realizacije kampa u zatvorenom prostoru.

Učesnici nose sa sobom pribor za higijenu i lične stvari a ko želi može ponijeti i svoju vlastitu opremu za kampovanje, opremu za fotografisanje i slično.

Dobrodošlica za vas i vaše ideje.

**Način prijave;**

Zainteresovani za učešće treba da popune Aplikacioni formular: u prilogu e-mail-a...

Rok za slanje prijava je 01. juli 2014. godine do 16 sati.
Odabrani učesnici će biti obavješteni do 02. juli 2014. godine

Više informacija i odgovori na vaša pitanja na **ekoleonardo@hotmail.com**

Ili na kontakt telefon; 065 538 494

Ukoliko imate pitanja možete ih postaviti i na facebook fun page; <https://www.facebook.com/razlicitosti>

Kao i Facebook grupa;

<https://www.facebook.com/groups/140915999447049/>

BLOG projekta; <http://www.zelenestaze.net/blog-razlicitosti-na-dohvat-ruke.html>, i slobodni ste ostaviti svoje komentare, pitanja, sugestije…